Farmos

Farmos Oy oli suomalainen kemianteollisuuden yritys, joka tuotti ja markkinoi pesu-, puhdistus- ja hygieniatuotteita, lääkkeitä ja diagnostiikkatuotteita sekä maatalouskemikaaleja. Sen osake noteerattiin Helsingin pörssin päälistalla 1979–1990.

Yhtiö perustettiin vuonna 1953. Sen tehtaat ovat Turun Kärsämäessä tiloissa, joissa toimi Oy Tolfvan Ab:n pommitehdas sotavuosina 1939–1945 ja metallipaja 1945–1950. Tehtaita oli myöhemmin myös Helsingissä, Oulussa, Tarvasjoella ja Tyrnävällä. Farmoksella oli tytäryhtiöt Venäjällä, Virossa, Latviassa ja Liettuassa. Tunnettuja Farmoksen tuotemerkkejä olivat Serto, Erisan, Linna ja Erioil.Farmos-sivu, Kiilto Clean. Viitattu 30.12.2015.

Farmos aloitti toimintansa eläinlääkkeiden tuottajana nimellä Lääke Oy vuonna 1946. Vuonna 1958 sen nimeksi tuli Farmos Oy, vuonna 1975 Farmos-Yhtymä Oy. Se toimi myös lääketeollisuudessa uuden Lääke Oy -nimisen tytäryhtiön myötä.

Farmos teki yrityskauppojen kautta ison kierroksen suomalaisessa kemianteollisuudessa kahdenkymmenen vuoden aikana. Ennen vuotta 1987 yhtiöllä oli yli 6 000 osakkeenomistajaa, joista monet olivat yhteyksissä Osuuspankkeihin. 1980-luvun lopulla Orion Oy osti suuren osan Farmoksen osakkeista.Companies delisted 1973 to 1996, Pörssitieto Oy Farmoksen kulutustavarat-yksikkö liitettiin Noiro Oy:öön vuonna 1991. Samoihin aikoihin Cultor osti Farmoksen 
maatalousryhmän.Orionilta vaaditaan puolen miljardin korvauksia, Taloussanomat 3.12.1999. Viitattu 30.12.2015. Sijoitusyhtiö Capman osti Noiron ja sen mukana Farmoksen Orionilta vuonna 2003, ja muutti sen nimeksi Lumene Oy.Noiron omistuspohja kansainvälistyy, lehdistötiedote, Capman 19.12.2003. Viitattu 30.12.2015. Farmos irtaantui Lumenesta vuonna 2008. Tuolloin sen pääomistajiksi tulivat Capmanin ja Langholm Capital LLP:n hallinnoimat rahastot, jotka myös jatkoivat Lumenen pääomistajina. CapManin tiedote 11.3.2008

KiiltoClean osti lokakuussa 2010 CapMan Oyj:ltä Farmos Oy:n koko osakekannan, ja seuraavan talven aikana Farmoksen toiminnot yhdistettiin KiiltoCleaniin.

Konsernin pääjohtaja oli Teppo Korte 1964Kuka kukin on 1978 (Runeberg.org)–1983.Tuomas Möttönen: Suomalaiset itsenäisyyden ajan vuorineuvokset, Jyväskylän yliopisto 2014, s. 185 (lisensiaattitutkimus) Sten-Olof Hansén oli toimitusjohtaja ja pääjohtaja 1984-1990.Henkilökunta: Sten-Olof-Hansén, Utu.fi 

Toimialoja ja tuotteita
Farmoksen kulutustavararyhmä valmisti ja markkinoi 1970-luvun keskivaiheilla muun muassa Visko-pyykinpesuainetta ja Kastehelmi-shampoota. Suurkuluttajaosasto teki pesu- ja puhdistusaineita ammattikäyttöön. Vuonna 1980 Farmos osti turkulaisen Suomen Hygieniatuotanto Oy:n, joka valmisti Veitikka-vauvanvaippoja ja Samettiset-terveyssiteitä. Tytäryhtiö Suomen Rohdosyhtymä toi maahan kansainvälisiä kosmetiikkatuotteita, Dipolar valmisti juomauutteita. Maatalousryhmän tuotteita olivat rehut, niiden säilöntäaineet ja lannoitteet. 1980-luvulla neljänneksi toimialaksi tuli lääketeollisuudesta eriytetty diagnostiikkaryhmä, joka valmisti muun muassa radioimmunologisia testisarjoja.

 Lähteet 

Luokka:Entiset suomalaiset kemianteollisuusyhtiöt
Luokka:Entiset suomalaiset pörssiyhtiöt
Luokka:Entiset suomalaiset lääkealan yritykset